[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Mart Rannut: Memoriali ja inimo\u0303iguste lo\u0303pp?"}, {"text_idx": "#000005", "text": "Venemaa vanimaid inimo\u0303igusorganisatsioone Memorial on sisuliselt olnud Venemaa su\u0308dametunnistus, tehes ma\u0308luto\u0308o\u0308d, kogudes pa\u0308rimuslikku teavet ja uurides la\u0308hiajalugu, kirjutab Mart Rannut."}, {"text_idx": "#000006", "text": "Venemaa u\u0308lemkohus on aasta viimastel pa\u0308evadel olnud usin ja to\u0308o\u0308kas. 28. detsembril 2021 andis u\u0308lemkohus korralduse sulgeda rahvusvahelise u\u0308hingu Memorial, pa\u0308ev hiljem selle so\u0303sarorganisatsiooni Inimo\u0303iguskeskus Memorial. Po\u0303hjuseks to\u0303i ko\u0303rge kohus, et need organisatsioonid olevat rikkunud va\u0308lisagendi seadust, sest ei ma\u0308rgistanud ko\u0303iki oma kirjutisi, sealhulgas sotsiaalmeediapostitusi \"va\u0308lisagendi\" sildiga."}, {"text_idx": "#000007", "text": "Venemaal kehtib nimelt aastast 2016 seadus, mis kohustab va\u0308lismaalt toetust saanud organisatsioone (peamiselt so\u0303ltumatud meedia- ja kodanikuorganisatsioonid) ko\u0303ikidele oma kirjutistele, sealhulgas suhtlusmeediapostitustele lisama ma\u0308rget, et u\u0308hing on kantud riiklikku \"va\u0308lisagentide\" nimistusse."}, {"text_idx": "#000008", "text": "Na\u0308iteks puudus no\u0303utav ma\u0308rge ulatusliku poliitilise tagakiusu ohvrite andmebaasist, mida oli koostatud kogu tegevusperioodi jooksul. Memorial oli ku\u0308ll neist tehnilistest puudustest teada saades need Vene vo\u0303imudele olulised ma\u0308rked lisanud, kuid karm ja u\u0308limalt disproportsionaalne sulgemisotsus on reaalsus."}, {"text_idx": "#000009", "text": "Millest selline mo\u0303istetamatu otsus? Prokuro\u0308ridel oli siiski olulisemaid etteheiteid, millega kohus no\u0303ustus, nimelt andvat Memoriali tegevus No\u0303ukogude Liidust va\u0308a\u0308ra kuvandi kui terroririigist ja mustavat Teise maailmaso\u0303ja ma\u0308lestust. U\u0308hingu kirjutised sisaldavat ma\u0308rke ekstremismi ja terrorismi mahitamisest"}, {"text_idx": "#000010", "text": "Memoriali kaitsjad va\u0308itsid ku\u0308ll, et u\u0308hingu to\u0308o\u0308 tervendab vaimselt Vene rahvast ning u\u0308hing ise on Venemaa so\u0303ber, mitte vaenlane. Sellegipoolest otsustas kohus u\u0308hingu ja selle inimo\u0303igusorganisatsiooni keelustada ning George Orwelli vaimusilmas kirjeldatud absurdne ja totalitaarne maailm sai Venemaal ja\u0308rjekordselt reaalsuseks."}, {"text_idx": "#000011", "text": "Venemaa vanimaid inimo\u0303igusorganisatsioone (loodud aprillis 1990) Memorial on sisuliselt olnud Venemaa su\u0308dametunnistus, tehes ma\u0308luto\u0308o\u0308d, kogudes pa\u0308rimuslikku teavet ja uurides la\u0308hiajalugu. U\u0308heks selle va\u0308ljundiks oli represseeritute andmebaas ning vastavad arhiividokumendid, mis to\u0303id avalikkuse ette Venemaa inimsusevastased teod No\u0303ukogude perioodil ja eriti Stalini valitsusajal."}, {"text_idx": "#000012", "text": "Samal ajal tegeles Memoriali inimo\u0303iguste keskus inimo\u0303iguste ku\u0308simuste, poliitvangide ja muude riigivo\u0303imule ebamugavate teemadega, olles to\u0303siselt vo\u0303etav partner na\u0308iteks Euroopa No\u0303ukogu ja teiste rahvusvaheliste organisatsioonide jaoks."}, {"text_idx": "#000013", "text": "\"Venemaa on teinud selle kohtuotsusega olulise sammu u\u0308hiskonna sulgemisel ja vaba mo\u0303tte tasalu\u0308litamisel.\""}, {"text_idx": "#000014", "text": "Kui demokraatlikus u\u0308hiskonnas on taolised organisatsioonid loomulik osa kolmandast sektorist, siis totalitaarsetes rez\u030ciimides neile kohta ei leidu. Venemaa on teinud selle kohtuotsusega olulise sammu u\u0308hiskonna sulgemisel ja vaba mo\u0303tte tasalu\u0308litamisel."}, {"text_idx": "#000015", "text": "Demokraatiale ebasoodsad tuuled on Venemaal puhunud juba 2000. aastate algusest pa\u0308rast po\u0303gusat perioodi, mil arhiivid olid u\u0308ldiselt avatud ning vo\u0303im ei olnud nii tugev, et inimo\u0303igusi eirata. Oluliselt on suurenenud surve pa\u0308rast 2014. aasta so\u0303da Ukrainaga ning Krimmi okupeerimist: sisulist opositsiooni ja so\u0303ltumatut meediat ei tolereerita, vo\u0303imukriitilisi inimesi vangistatakse vo\u0303i mu\u0308rgitatakse, minevikku kohendatakse vo\u0303imule sobivaks. Nu\u0308u\u0308d on astutud ja\u0308rgmine samm ja ametlikku (riiklikku) ajalooka\u0308sitlust ei saa vaidlustada."}, {"text_idx": "#000016", "text": "Mo\u0303neti meenutab see No\u0303ukogude perioodi ning selles paradigmas on ajaloouurimisega tegeleva so\u0303ltumatu organisatsiooni tegevuse peatamine va\u0308gagi loogiline samm. Uue va\u0308a\u0308rtusena on kehtestatud Venemaa riiklik ajalugu kui vo\u0303imumeelselt selekteeritud su\u0308ndmuste (ja ja\u0308relduste) kogum. See ei puuduta vaid ajaloofakte, vaid sedagi, kuidas peab neid to\u0303lgendama ja hindama."}, {"text_idx": "#000017", "text": "Demokraatlikus u\u0308hiskonnas kasutatakse selle olukorra kirjeldamiseks teisi so\u0303nu: meedia- ja so\u0303navabaduse rikkumine, ajaloo moonutamine, u\u0308hiskonna vaimne tasalu\u0308litamine. Meie idanaabri Venemaa arengute ja ka\u0308itumise pa\u0308rast on po\u0303hjust muret tunda ja valvas olla."}, {"text_idx": "#000018", "text": "Venemaa keelas 1920-ndate na\u0308ljaha\u0308dast ra\u0308a\u0308kiva filmi na\u0308itamise"}, {"text_idx": "#000019", "text": "Vene ajaloolane Abramov: stalinistliku terrori ohvrite martu\u0308roloogiast"}, {"text_idx": "#000025", "text": "Vene kohus andis korralduse Memorial sulgeda"}, {"text_idx": "#000026", "text": "Putini aastalo\u0303pu pressikonverents saab seekord la\u0308a\u0308nes ta\u0308helepanu"}, {"text_idx": "#000027", "text": "Vene vo\u0303imud valmistuvad sulgema inimo\u0303igusu\u0308hendust Memorial"}, {"text_idx": "#000028", "text": "Richard Overy: miks ma\u0308letatakse natsismi paremini kui kommunismi?"}, {"text_idx": "#000030", "text": "Jaanus Terasmaa: vesi kui XXI sajandi julgeolekurisk ja so\u0303dade po\u0303hjus"}, {"text_idx": "#000031", "text": "Mirjam Mo\u0303ttus: raamatukogud ha\u0308a\u0308buvad, sest inimesi ja raha lihtsalt pole"}, {"text_idx": "#000032", "text": "Riho Paramonov: mo\u0303lgutusi so\u0303jaaja ajakirjanduskeelest"}, {"text_idx": "#000033", "text": "Mihkel Mutt: maailmalo\u0303pp pole ligi tulnud"}, {"text_idx": "#000035", "text": "Mari Peegel: Koidula pole ainus naine, kes va\u0308a\u0308rib oma ta\u0308navat"}, {"text_idx": "#000036", "text": "Estoloppeti varasem peakorraldaja: maratonile pole mo\u0303tet kunstlund toota"}, {"text_idx": "#000038", "text": "Himma lo\u0308o\u0308b laineid ka YouTube'is: tundsin, et suurt to\u0308o\u0308d ei na\u0308e keegi"}, {"text_idx": "#000039", "text": "Laulu- ja tantsupeo raske repertuaar eelproovides osalejaid ei hirmuta"}, {"text_idx": "#000041", "text": "Verlin pidas rekordi ja\u0308rel konkurenti meeles: ilma Dianata oleks keeruline"}, {"text_idx": "#000042", "text": "\"AK. Na\u0308dal\" uuris teatrite heldema rahastuse tagamaid"}, {"text_idx": "#000047", "text": "Karus: klimaatilised olud praegu Ukrainas suurt pealetungi ei vo\u0303imalda"}, {"text_idx": "#000049", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]